Herbertus Baker
Herbertus Baker Eques (Anglice Herbert Baker, natus in villa rustica Owletts iuxta Cobham Cantii die 9 Iunii 1862; ibidem mortuus die 4 Februarii 1946), alumnus Scholae Associationis Architecturalis et scholarum Regiae Academiae Artium, fuit architectus Anglicus, qui multa in coloniis et dominiis Imperii Britannici construere curavit. Praecipue in Africa Australi Aedificia Unionis, in India (cum Edwino Lutyens) urbem Novum Dellium delineavit. Aedificium Argentariae Anglicae in urbe Londiniensi saeculo undevicensimo ineunte ab Ioanne Soane designata, duce Herberto Baker fere omnino restructum est.